title: Josefa Amar y Borbón
text: Josefa Amar y Borbón, naixita de Zaragoza (comarca de Zaragoza) en 1753 y muerta en ixa mesma capital o 21 de febrero de 1833, estió una escritora y pedagoga aragonesa d'a Ilustración. En ixas envueltas en as que o papel d'a muller yera prou discreto, estió miembro de merito (1782) d'a Reyal Sociedat d'Amigos d'o País de Zaragoza, mesmo que d'atras sociedatz con seu en Madrit u Barcelona. Yera chermana d'o militar y politico Antonio José Amar y Borbón y partecipó en os Setios de Zaragoza.
  
  Esfensora de contino de l'aptitut d'a muller ta qualsiquier actividat en igualdat de condicions de l'hombre, puest considerar-se-la como una d'as precursoras d'o feminismo en Aragón. Antiparte, as suyas conviccions yeran tamién laicas.
  
  Obras 
   1786: Discurso en defensa del talento de las mujeres y otros cargos en que se emplean los hombres.
   1790: Discurso sobre la educación física y moral de las mujeres.
  
  Vinclos externos 
    Josefa Amar y Borbón en a pachina web d'a Gran Enciclopedia Aragonesa.
  
  Escritors d'Aragón
  Escritors en castellano
  Feministas d'Aragón
  Muertos en Zaragoza
  Naixius de Zaragoza
  1753 (naixencias)
  1833 (muertes)